— 141 — 



i Vejret) ved svag Forstørrelse (c. 80 Gange) ; de smaa Mycelier, som 

 allerede nu er synlige for det blotte Øje, som ligger isolerede, som 

 er fri for Bakterier eller Svampe, og som stammer fra én Konidie 

 (hvilket let kan kontrolleres paa Grund af Konidiernes og Hyfernes 

 betydelige Dimensioner), mærkes og overføres derefter i Ølurt under 

 de sædvanlige bakteriologiske Kauteler; de herved fremkomne Øl- 

 urtkulturer danner da Stamkulturerne for de videre Forsøg; de har 

 stedse vist sig fri for Bakterier og andre fremmede Organismer. 

 Med Hensyn til anvendte Arbejdsmetoder, Substrater, Dyrknings- 

 apparater o. s. v. har jeg iøvrigt, hvor intet andet bemærkes, holdt 

 mig til Salomonsens Teknik (56). Jeg behøver vel næppe at 

 anføre, at ved sammenhørende Kulturrækker ved Forsøg over ydre 

 Faktorers Indvirken er Substratet i alle Parallelforsøg taget fra 

 samme Fællesbeholdning, Substratmængden i hver Kultur den 

 samme, alle til samme Række hørende Glas o. s. v. steriliserede 

 samtidig, Udsæden foretaget samtidig og overalt fra samme Kul- 

 tur af paagældende Art o. s. v. , Forholdsregler, hvorved jeg har 

 søgt at sikre mig Ensartethed af alt undtagen den prøvede Faktor. 



Som Maalestok for ydre Faktorers Indvirken paa Udviklingen 

 har jeg benyttet forskellige Forhold. I flere Tilfælde har jeg hertil 

 anvendt den Tid, som hengaar mellem Forsøgets Begyndelse og 

 Tidspunktet for visse Udviklingsstadiers Indtræden (som Spiring, 

 Konidiedannelse, Sklerotiedannelse) 1 ). I andre Tilfælde, hvor saa- 

 danne Fænomener ikke eller undtagelsesvis iagttages, men hvor det 

 kun drejer sig om en større eller mindre Udvikling af Mycel, har 

 jeg for at undgaa den mere tidsrøvende nøjagtige Vægtbestemmelse 

 af den i en vis Tid dannede Mycelmasse anvendt følgende simplere 

 Metoder. 



Den ene bestaar deri, at der efter en vis Tids Forløb tages et 

 Skøn over samtlige Kulturer, hvorved de henføres til en af neden- 

 staaende Klasser (se Forsøgene Side 174 f.); i alle Tilfælde er For- 

 søgene udførte i Pveagensglas af samme Diameter og med samme 

 Substratmængde. Klasserne afgrænses saaledes: 



I: Intet sammenhængende Myceldække; kun faa og svage 



Hyfer. 



II: do. ; løst Vædskemycel, 



intet Luftmycel. 



*) efter Eschenhagen (14, 8) og Thiele (62, 8). 



